
Narva Linnavolikogu 15.09.2016 otsuse nr 228 

„Kinnistute asukohaga Linda 26, 30, Suur-Aguli 13, Narva, võõrandamine” 

muutmine

1. Asjaolud ja menetluse käik

Narva Linnavolikogu võttis 15.09.2016 vastu otsuse nr 228 „Kinnistute asukohaga Linda 26, 30, Suur-Aguli 13, Narva, võõrandamine”:
https://dokregister.narva.ee/index.php?page=docshow&docid=191763. 
Nimetatud otsusega müüakse Linda Properties OÜ-le (registrikood 12381622) kinnistud aadressidel Linda 26, Narva (registriosa nr 3807809, katastritunnus 51101:006:0195), Linda 30, Narva (registriosa nr 3808009, katastritunnus 51101:006:0197) ja Suur-Aguli 13, Narva (registriosa nr 3808209, katastritunnus 51101:006:0199), 0,06 eurosendi eest lisatingimustega.
Otsuse punkti 3.2.3 kohaselt, peab müügileping sisaldama lepingupoolte kokkulepet ostja kohustuse kohta kanda punktis 3.1 kinnistud Narva linna nimele, kui  ostja läheb pankrotti või likvideerimisele käesoleva lepingu kehtivuse ajal ja see tingimus peab olema kantud kinnistusraamatusse ja punkti 3.2.4 kohaselt, tuleb seada punktis 3.1. nimetatud kinnistute ostjale  müügikeeld punktis 3.2.1. ettenähtud kohustuste täitmiseni ja see tingimus peab olema kantud kinnistusraamatusse.
23.11.2016 esitas Linda Properties OÜ taotluse, milles teatab, et nimetatud otsuse põhjal ei ole võimalik sõlmida nõutava notariaalse müügilepingu. Esitatud taotluse kohaselt, tõid problemaatilise punktina notarid välja Narva Linnavolikogu otsuse punkti 3.2.4., mille kohaselt tuleb tehingu tulemusena kanda kinnistusraamatusse kinnistuid koormav müügikeeld. Notarid juhtisid tähelepanu, et tehinguliselt ei ole võimalik müügikeeldu kinnistusraamatusse kanda. Seda saab teha üksnes kohtumääruse alusel. 
Narva Linnavolikogu otsuse punktis 3.2.3. on nähtud ette, et müügileping peab sisaldama lepingupoolte kokkulepet ostja kohustuse kohta kanda kinnistud Narva linna nimele, kui ostja läheb pankrotti või likvideerimisele müügilepingu kehtivuse ajal ja see tingimus peab olema kantud kinnistusraamatusse. Notarid juhtisid tähelepanu asjaolule, et pankrotimenetluse käigus ei ole Linda Properties OÜ-l enam võimalik tema omanduses olevaid kinnistuid käsutada. Likvideerimisel tuleb likvideerijal kohustused täita ja kui see ei ole võimalik siis algatada pankrot. Sundlikvideerimise korral ei ole ühingul võimalik ise kinnistuid võõrandada. 
Seoses eeltooduga, palub Linda Properties OÜ ümber sõnastada otsuse selliselt, et oleks võimalik teha notariaalse tehingu ning pakub notariga kooskõlastatud vastavate otsuse punktide sõnastust: „3.2.3. Müügileping peab sisaldama Narva linna ja ostja kokkulepet punktis 3.1. märgitud kinnistute omandiõiguse üleandmise nõude tagamiseks eelmärgete kinnistamiseks Narva linna kasuks ning asjaõigusleping peab sisaldama Narva linna ja ostja avaldust nimetatud kinnistute omandiõiguse üleandmise nõuet tagavate eelmärgete kandmiseks nende kinnistute kinnistusraamatutesse Narva linna kasuks. Nimetatud kinnistute võõrandamisel annab ostja käesoleva otsuse punktis 3.2 nimetatud ostja õigused ja kohustused üle teatades sellest Narva linnale“. 
2. Õiguslikud alused
Haldusmenetluse seaduse §-dest 64 lg 1 ja 68 lg 2 nende koostoimes, kuulub NLvK 15.09.2016 otsuse nr 228 muutmine Narva Linnavolikogu pädevusse. 
HMS § 64 lg 2 kohaselt otsustab haldusorgan haldusakti muutmise kaalutlusõiguse kohaselt, kui seadus ei keela haldusakti muuta. 
3. Otsus
3.1.  Teha Narva Linnavolikogu 15.09.2016 otsuses nr 228 „Kinnistute asukohaga Linda 26, 30, Suur-Aguli 13, Narva, võõrandamine ” järgmised muudatused:
3.1.1.  Muuta ja sõnastada punkt 3.2.3 järgmiselt:

„3.2.3. Müügileping peab sisaldama Narva linna ja ostja kokkulepet punktis 3.1. märgitud kinnistute omandiõiguse üleandmise nõude tagamiseks eelmärgete kinnistamiseks Narva linna kasuks ning asjaõigusleping peab sisaldama Narva linna ja ostja avaldust nimetatud kinnistute omandiõiguse üleandmise nõuet tagavate eelmärgete kandmiseks nende kinnistute kinnistusraamatutesse Narva linna kasuks. Nimetatud kinnistute võõrandamisel annab ostja käesoleva otsuse punktis 3.2 nimetatud ostja õigused ja kohustused üle teatades sellest Narva linnale“.

3.1.2. Jätta välja punkt 3.2.4. 

3.1.3. Lugeda senine punkt 3.2.5 punktiks 3.2.4. 
3.2.  Volitada Narva linnapead allkirjastama Narva linna nimel vastavat notariaalselt tõestatud lepingut.

4. Rakendussätted
3.1. Narva Linnavolikogu kantseleil teha otsus teatavaks Narva Linnavalitsusele ja Linda Properties OÜ-le.
3.2. Otsus jõustub seadusega sätestatud korras.
3.3. Otsust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

